รู้จักครูตู้ ผ่าน นราพร จันทร์โอชา 9ปี แห่งความสำเร็จ
ความรู้ อยู่คู่ การศึกษา นั่นคือคำเปรียบเปรยที่ตรงกับความเป็นจริงมากที่สุด และเป็นสิ่งที่จำเป็นมากสำหรับมนุษย์ทุกคน ถ้าใครมีความรู้มากก็จะได้เปรียบในทุกๆเรื่อง ดังนั้นการศึกษา ก็คือสิ่งสำคัญ ที่จะช่วยให้ ในการกำหนดความมุ่งหมาย ของการเริ่มต้นการเรียนรู้ที่จะอยู่ในสังคม ในการรับการเปลี่ยนแปลงสังคมโลก,เพราะนับวันจะมีความความก้าวหน้าของเทคโนโลยี รวมทั้งเป็นจุดเริ่มต้น ของการส่งเสริมพัฒนาการของเด็ก เพื่อให้เด็กเจริญเติบโตเป็นพลเมืองดีของชาติ และมีความเจริญงอกงามในทุกๆด้าน และเมื่อความรู้ในด้านสามัญนั้น มีมากมายหลายแขนง ซึ่งวิชาต่างๆเหล่านี้ จะทำให้เท่าทันต่อเหตุการณ์บ้านเมือง และเท่าทันกับสิ่งที่โลกได้มีการพัฒนาไป และคนส่วนใหญ่ให้ความสำคัญมากต่อวิชาการทางด้านสามัญ,ความรู้และสิ่งต่างๆเหล่านี้มันจะทำให้เรานี้มีเกียรติยศ มีคนนับหน้าถือตา เป็นที่รู้จักกันในสังคมนั้นๆ และเมื่อเรามีอำนาจ มีพวกพ้องมากมาย ความโลภก็จะเข้ามาครอบงำ ทำให้อยากได้สิ่งนั้นสิ่งนี้ และก็จะเอามันมาด้วยกับการเอาเปรียบผู้อื่น ที่มีความรู้น้อยกว่า มันจึงทำให้สังคมมีแต่จะแย่ลงไปทุกที และเพราะระบบการศึกษาของไทยยังตกอยู่ในสภาพขาดแคลนครูผู้สอน,ทำให้ไม่อาจกระจายความรู้สู่เด็กนักเรียนในท้องที่ทุรกันดารได้อย่างทั่วถึง พระบาทสมเด็จพระเจ้าอยู่หัว จึงทรงพระราชทานทุนประเดิมจำนวน 50 ล้านบาท ให้นำมาก่อตั้ง มูลนิธิการศึกษาทางไกลผ่านดาวเทียม ขึ้นมาในปี 2538 เพื่อถ่ายทอดการเรียนการสอนภายในห้องเรียนของ โรงเรียนวังไกลกังวล ในฐานะ โรงเรียนต้นทาง ไปยังโรงเรียนในพื้นที่ห่างไกล และขาดแคลนครูทั่วประเทศ ตั้งแต่ระดับประถมศึกษา 1 จนถึงมัธยมศึกษาปีที่ 6 ด้วยเป้าหมาย เพื่อลดความเหลื่อมล้ำทางการศึกษาแคบลง,โดยมี นายขวัญแก้ว วัชโรทัย รองเลขาธิการพระราชวังฝ่ายกิจกรรมพิเศษ เป็นหัวเรือใหญ่ช่วยขับเคลื่อนพร้อมกับ รศ.นราพร จันทร์โอชาหรือ อาจารย์น้อง สตรีหมายเลข 1 ของประเทศไทย ณ เวลานี้ ในฐานะ ภริยา พล.อ.ประยุทธ์ จันทร์โอชา นายกรัฐมนตรี,โดย อ.น้อง รับอาสาเข้ามาช่วยเหลืองาน ในตำแหน่งรองประธานมูลนิธิการศึกษาทางไกลฯ ของมูลนิธิการศึกษาทางไกลผ่านดาวเทียม มานานนับ 9 ปี รวมทั้งยังมีบทบาททางสังคมที่ไม่ธรรมดา และยอมสละเวลาอันมีค่า เล่าเกร็ดของประสบการณ์ความรู้ของ ชีวิตการทำงานด้านการศึกษา และความก้าวหน้าของครูตู้,ก่อนที่จะเข้ามาทำงานกับมูลนิธิการศึกษาทางไกลฯเต็มตัว เป็นอาจารย์สอนหนังสือที่จุฬาฯ ก็มีโอกาสเข้ามาช่วยงานของมูลนิธิอยู่บ้างเป็นครั้งคราว เกี่ยวกับการอบรมครูภาษาอังกฤษ ประมาณ 3 ปี แต่เมื่อตัดสินใจลาออกจากจุฬาฯ คุณขวัญแก้ว จึงชวนมาช่วยกันทำงานตรงนี้ในด้านพัฒนาครู และบุคลากรทางการศึกษา รวมทั้งประสานงานกับหน่วยงานทั้งใน และต่างประเทศ ซึ่งรู้สึกดีใจมากที่ได้เป็นส่วนหนึ่งของการทำงาน,อ.น้อง เล่าอย่างภาคภูมิใจด้วยว่า เพราะงานที่ทำ ถือเป็นการทำงานถวายพระบาทสมเด็จพระเจ้าอยู่หัว และช่วยเหลือการศึกษาไทยที่ยังมีปัญหาอยู่ การศึกษาทางไกลผ่านดาวเทียมในปัจจุบัน ยังไม่ถือว่า บรรลุผลตามเป้าหมายที่ตั้งเอาไว้เท่าที่ควร เนื่องจากตลอด 19 ปีที่ผ่านมา มูลนิธิได้แจกอุปกรณ์รับสัญญาณให้โรงเรียนทั่วประเทศกว่า 3 หมื่นโรง มีเพียง 6 พันกว่าโรงเรียนเท่านั้น ที่ใช้จริงอย่างต่อเนื่อง,ในแง่ผลสัมฤทธิ์ทางการศึกษาต้องถือว่าพัฒนาเป็นอย่างดี เพราะการประเมินคุณภาพตลอดช่วงที่ผ่านมา พบว่า นักเรียนที่เรียนผ่านครูตู้มีผลการเรียนดีขึ้น ผลการสอบ NT และ O-NET มีคะแนนสูงขึ้นเป็น 2 เท่า เมื่อเทียบกับเด็กที่ยังไม่เข้าสู่ระบบการศึกษาทางไกลที่ผ่านมา กระทรวงศึกษาธิการ และสำนักงานคณะกรรมการการศึกษาขั้นพื้นฐาน (สพฐ.) ได้ทำโครงการขยายผลการศึกษาทางไกลฯ เข้าสู่โรงเรียนประถมศึกษาขนาดเล็กเพิ่มอีก 15,000 โรง เพื่อเป็นการเทิดพระเกียรติพระบาทสมเด็จพระเจ้าอยู่หัว รวมทั้งฉลองการก้าวเข้าสู่ปีที่ 20 ของมูลนิธิการศึกษาทางไกลฯในปี 2558 ส่งผลให้เด็กจำนวนกว่า 1 ล้าน 2 หมื่นคน ได้รับอานิสงส์ได้เรียนในคุณภาพเทียบเท่ากับนักเรียนของโรงเรียนวังไกลกังวลทุกวิชา,นอกจากอุปกรณ์การรับส่งสัญญาณแล้ว ยังมีในส่วนของฮาร์ดไดรฟ์ที่ใช้บรรจุหลักสูตรตั้งแต่ ป.1-ม.6 เอาไว้ ซึ่งเป็นโครงการที่มูลนิธิการศึกษาทางไกลฯ ร่วมมือกับโครงการสารสนเทศของสมเด็จพระเทพฯทำขึ้นมาเมื่อ 4 ปีก่อน เพื่อแก้ปัญหาเวลาเด็กเรียนตามไม่ทันหรือไม่ได้ดูสด ก็สามารถมาเรียนซ่อมเสริมจากเนื้อหาที่บันทึกเอาไว้ในฮาร์ดไดรฟ์ เรียกได้ว่าเป็นการสอนเสริมหลังเรียน,สตรีหมายเลข 1 ยังระบุต่อว่า สิ่งหนึ่งที่สร้างความประทับใจให้กับตัวเองในการทำงานกับมูลนิธิการศึกษาทางไกลฯมานาน เห็นจะเป็นการลงพื้นที่โรงเรียนปลายทางแล้วได้พบกับ ความเอาใจใส่ ความกระตือรือร้น ในการเรียนของเด็กอย่างแท้จริง แม้ว่าพวกเขาจะเรียนกับครูตู้ที่ไม่อาจโต้ตอบกับนักเรียนได้ในทันทีก็ตาม ภาพที่ได้ไปเห็นจากโรงเรียนปลายทางคือ นักเรียนส่วนใหญ่มักจะแย่งกันยกมือตอบเมื่อครูตู้ถามคำถาม นอกจากนี้นักเรียนโรงเรียนปลายทางยังมีส่วนร่วมในการทำกิจกรรม ตามที่ครูต้นทางบอก เช่น เมื่อครูต้นทางบอกให้เขียนคำศัพท์บนไวต์บอร์ด นักเรียนปลายทางจะวิ่งออกมาเขียนบนกระดานดำเช่นกัน แสดงให้เห็นถึงความพยายามในการมีส่วนร่วมในห้องเรียนเป็นอย่างมาก,ซึ่งนักเรียนปลายทางคิดเสมอว่า ครูตู้ คือครูคนหนึ่งของเขา และนักเรียนต้นทางเป็นเพื่อนร่วมห้องเรียนของเขา จากภาพที่เห็นนี้ จึงเป็นเหมือนแรงผลักดันที่สำคัญในการทำงานนี้ของตน และผู้ที่มีส่วนร่วมทุกคน,อ.น้อง เผยให้รู้ว่า ระบบการศึกษาทางไกลผ่านดาวเทียม ไม่เพียงแต่สร้างโอกาสทางการเรียนให้กับนักเรียนปลายทางเท่านั้น ยังสามารถนำมาใช้ประโยชน์ในการพัฒนาครูโรงเรียนปลายทางได้อีกด้วย เพราะต้องเข้าใจว่า โรงเรียนขนาดเล็กจำนวนมาก ยังมีครูที่จบไม่ตรงวิชาเอกมาทำการสอน เนื่องจากปัญหาการขาดแคลนครู,อีกสิ่งหนึ่งที่สำคัญมากของระบบการศึกษาไทย แต่คนส่วนใหญ่นึกไม่ถึงว่าเราขาดไปคือการช่วยให้นักเรียนพัฒนาทักษะการคิดวิเคราะห์ ซึ่งควรจะสอดแทรกเข้า สาระการเรียนรู้ เพราะส่วนตัวมองว่าเราไม่ค่อยเน้นกันเท่าไรนัก โรงเรียนส่วนใหญ่จะเป็นการสอนนักเรียนตามคำบอก ตรงนี้ครูต้องกระตุ้นให้นักเรียนแสดงความคิดเห็นอย่างมีเหตุผล ใช้ทักษะการคิดวิเคราะห์ให้มากขึ้น,ข้อที่ทางเราหนักใจมากที่สุด คือ การสอนวิชา ภาษาอังกฤษ ที่หลายคนค่อนข้างหนักใจ แต่ทาง สพฐ.ให้ความสำคัญกับเรื่องนี้อยู่แล้ว เและส่วนตัวคิดว่า การพัฒนาเรื่องภาษา หรือ รวมถึงปฏิรูปการศึกษาทั้งหมด ทุกอย่างต้องเริ่มต้นที่การปฏิรูปคน พัฒนาจากคน โดยเฉพาะครูที่ต้องมีความเข้าใจและมั่นใจในการสื่อสารภาษาอังกฤษ ไม่ใช่สอนให้อ่าน หรือ ท่องศัพท์อย่างเดียว แต่ความสำเร็จทั้งหลาย ทั้งปวง ก็คือการได้รับการสนับสนุนจาก สพฐ. เพื่อขอความร่วมมือโรงเรียนที่มีครูที่สอนเก่งในแต่ละวิชามาช่วยสอนที่โรงเรียนวังไกลกังวลด้วย แต่ไม่ได้หมายความว่า ครูของโรงเรียนวังไกลกังวลไม่เก่ง แต่บางครั้งบางวิชาก็อาจเทียบไม่ได้กับครูในเมืองใหญ่หรือในกรุงเทพฯ,ดังนั้น ถ้าสามารถดึงครูเก่ง ๆ มาสอนได้ก็จะเป็นการดีมาก ซึ่งทาง สพฐ.ก็ได้บอกแนวทางในอนาคตมา อาจจะใช้วิธีให้ครูผลัดเปลี่ยนมาช่วยราชการสักคนละ 1 ภาคการศึกษา ก็จะเป็นการช่วยเพิ่มคุณภาพการศึกษาให้มากขึ้น ให้เด็กในถิ่นทุรกันดารห่างไกล ได้เรียนกับครูเก่ง ๆ ดี ๆ เหมือนกับนักเรียนในกรุงเทพฯ ที่จะได้เติบโตไปพร้อมกับ คุณธรรม จริยธรรม และหล่อหลอมให้นักเรียนเหล่านั้น เป็นคนที่มีคุณค่า,และเมื่อวันใดที่การศึกษาทางไกลผ่านดาวเทียมมีระบบรากฐานแข็งแกร่งมากขึ้น ปัญหาเรื่องความเหลื่อมล้ำทางการศึกษา ก็น่าจะหมดไปจากประเทศไทยได้อย่างสิ้นเชิง.
ความรู้ อยู่คู่ การศึกษา นั่นคือคำเปรียบเปรยที่ตรงกับความเป็นจริงมากที่สุด และเป็นสิ่งที่จำเป็นมากสำหรับมนุษย์ทุกคน ถ้าใครมีความรู้มากก็จะได้เปรียบในทุกๆเรื่อง ดังนั้นการศึกษา ก็คือสิ่งสำคัญ ที่จะช่วยให้ กำหนดความมุ่งหมาย
ครูตู้,การศึกษาทางไกล,ผ่านดาวเทียม,นราพร จันทร์โอชา,ภริยานายกฯ,ประยุทธ์ จันทร์โอชา,มูลนิธิการศึกษาทางไกล,ขวัญแก้ว วัชโรทัย,รองเลขาฯพระราชวัง